MMISSIONEN FOR DE EUROPÆISKE FÆLLESSKABER 
KOM(94) 52 endelig udg. 
Bruxelles, den 22.02.1994 
94/0004(COD) 
UDTALELSE FRA KOMMISSIONEN 
i henhold til EF-traktatens artikel 189 B, stk. 2, litra d), 
om ændringen foreslået af Europa-Parlamentet den 9. februar 1994 angående 
;ts fælles holdning af 14. januar 1994 vedrørende en afgørelse om det fjerde rammeprogram 
for Det Europæiske Fællesskabs indsats inden for forskning, 
teknologisk udvikling og demonstration 
(1994-1998) 
Kommissionen forelagde sit forslag til Rådets afgørelse om det fjerde rammeprogram for 
Det Europæiske Fællesskabs indsats inden for forskning, teknologisk udvikling og 
demonstration (1994-1998) (KOM(93) 276) den 17. juni 1993. Efter ikrafttrædelsen af 
traktaten om Den Europæiske Union vedtog Europa-Parlamentet en udtalelse under 
førstebehandlingen den 18. november 1993. På dette grundlag fastlagde Rådet den 
14. januar 1994 en fælles holdning, som Europa-Parlamentet modtog den 19. januar 1994. 
Kommissionen gav udtryk for sin holdning til Rådets fælles holdning i en meddelelse til 
Europa-Parlamentet af 14. januar 1994 (SEK(94) 20). Europa-Parlamentet afgav 
udtalelse herom den 9. februar 1994 under andenbehandlingen. Det vedtog 
10 ændringsforslag til Rådets fælles holdning. 
Kommissionen glæder sig over, at Europa-Parlamentet har gjort en særlig indsats for at 
kunne afgive udtalelse under andenbehandlingen mindre end en måned efter at have 
modtaget Rådets fælles holdning. Dette viser endnu en gang, at alle institutionerne 
erkender nødvendigheden af hurtigt at træffe en afgørelse om det fjerde rammeprogram 
for at sikre kontinuiteten i Fællesskabets FTU-aktiviteter efter den 31. december 1994. 
Kommissionen glæder sig endvidere over, at Europa-Parlamentet under 
andenbehandlingen har valgt at fremsætte et begrænset antal ændringsforslag. 
Parlamentet har kunnet nå frem til denne holdning takket være den tilnærmelse af 
standpunkterne, som den fælles beslutningsprocedure har muliggjort. Det skal i den 
forbindelse understreges, at Rådet i sin fælles holdning i vid udstrækning har taget 
hensyn til Parlamentets ændringsforslag fra førstebehandlingen. Det står således klart, at 
den fælles holdning kan udgøre grundlaget for en endelig aftale om rammeprogrammet. 
Kommissionen finder, at de ændringsforslag, som Europa-Parlamentet har vedtaget under 
andenbehandlingen, kan give anledning til konstruktive overvejelser og drøftelser i Rådet. 
Ændringsforslagene vedrører enkelte væsentlige spørgsmål, hvor der i forhold til Rådets 
standpunkt fortsat er reelle problemer, som dog har en begrænset rækkevidde og sikkert 
kan overvindes. Ændringsforslagene vedrører specielt forhøjelsen af det samlede beløb 
og dettes fordeling, navnlig til fordel for foranstaltning 2 og 3, fordelingen af det samlede 
beløb på to perioder samt FFC's rolle. Disse ændringsforslag stemmer i det væsentlig 
overens med de argumenter, Kommissionen har fremført i sin meddelelse til Europa-
Parlamentet om Rådets fælles holdning-
Kommissionen mener, at forhøjelsen på 400 mio. ECU af den samlede tildeling ikke er 
uforenelig med den holdning, Det Europæiske Råd indtog den 10. og 11. december 1993, 
hvor det angav 12 milliarder som et minimum. Kommissionen går ind for, at bevillingerne 
fordeles harmonisk over hele rammeprogrammets løbetid. Fordelingen af det samlede 
beløb på to perioder - som Europa-Parlamentet ikke går ind for - ville under alle 
omstændigheder ikke være juridisk bindende. Kommissionen støtter endelig en forhøjelse 
af budgettet for FFC's særprogram, hvilket bevirker, at FFC's konkurrencebaserede 
aktiviteter bringes ned på et realistisk niveau. 
Som konklusion ønsker Kommissionen på ny at bekræfte sin vilje til at bidrage til at nå 
frem til en samlet og tilfredsstillende aftale mellem de tre institutioner. Den mener, at 
en sådan aftale kan bringes i stand på grundlag af Rådets fælles holdning under 
hensyntagen til Europa-Parlamentets ændringsforslag fra andenbehandlingen. 
ISSN 0254-1459 
KOM(94) 52 endelig udg. 
DA DOKUMENTER 
15 
Katalognummer : CB-CO-94-059-DA-C 
ISBN 92-77-65603-4 
Kontoret for De Europæiske Fællesskabers Officielle Publikationer 
L-2985 Luxembourg